CELEX: 32002D0855
Language: ro
Date: 2002-10-29 00:00:00
Title: Decizia Comisiei din 29 octombrie 2002 de stabilire a condițiilor specifice pentru importurile de produse pescărești originare din Noua Caledonie [notificată cu numărul C(2002) 4090]Text cu relevanță pentru SEE.

03/Volumul 45
            
            
               RO
            
            
               Jurnalul Ofícial al Uniunii Europene
            
            
               75
            
         32002D0855
   
               L 301/6
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 29 octombrie 2002
   de stabilire a condițiilor specifice pentru importurile de produse pescărești originare din Noua Caledonie
   [notificată cu numărul C(2002) 4090]
   (Text cu relevanță pentru SEE)
   (2002/855/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Directiva 97/79/CE (2), în special articolul 11 alineatul (1),
   întrucât:
   
               (1)
            
            
               S-a efectuat o inspecție în numele Comisiei în Noua Caledonie pentru a verifica condițiile în care sunt produse, depozitate și livrate produsele pescărești spre Comunitate.
            
         
               (2)
            
            
               Cerințele prevăzute de legislația din Noua Caledonie privind inspecția sanitară și monitorizarea produselor pescărești pot fi considerate echivalente cu cele stabilite de Directiva 91/493/CEE.
            
         
               (3)
            
            
               În special, „Direction des Affaires Vétérinaires, Alimentaires et Rurales (DAVAR)” din cadrul „Département de l'Économie Rurale” este capabilă să verifice eficient punerea în aplicare a legislației în vigoare.
            
         
               (4)
            
            
               Este necesar să se stabilească norme detaliate cu privire la certificatele de sănătate care trebuie să însoțească, în temeiul Directivei 91/493/CEE, loturile de produse pescărești importate în Comunitate din Noua Caledonie. În special acele norme trebuie să precizeze definirea unui model de certificat, cerințele minime privind limba sau limbile în care trebuie întocmit și statutul persoanei împuternicite să îl semneze.
            
         
               (5)
            
            
               Marca ce trebuie aplicată pe ambalajele produselor pescărești trebuie să precizeze numele țării terțe și numărul de aprobare/înregistrare a unității, a navei-uzină, a antrepozitului frigorific sau a navei echipate pentru congelare, cu excepția anumitor produse congelate.
            
         
               (6)
            
            
               De asemenea, este necesar să se întocmească o listă cu unitățile desemnate, nave-uzină sau antrepozite frigorifice și o listă cu navele echipate pentru congelare în conformitate cu cerințele Directivei 92/48/CEE din 16 iunie 1992 de stabilire a normelor minime de igienă care se aplică produselor pescărești obținute la bordul anumitor vase în conformitate cu prevederile articolului 3 alineatul (1) litera (a) punctul I din Directiva 91/493/CEE (3). Aceste liste ar trebui să fie întocmite pe baza unei comunicări de la DAVAR către Comisie. În consecință, este responsabilitatea DAVAR să asigure respectarea dispozițiilor relevante ale Directivei 91/493/CEE.
            
         
               (7)
            
            
               DAVAR a dat asigurări oficiale privind respectarea normelor prevăzute la capitolul V din anexa la Directiva 91/493/CEE în ceea ce privește controlul produselor pescărești și referitor la îndeplinirea cerințelor de igienă echivalente cu cele stabilite de respectiva directivă.
            
         
               (8)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   „Direction des Affaires Vétérinaires, Alimentaires et Rurales (DAVAR)” din cadrul „Département de l'Économie Rurale” este autoritatea competentă din Noua Caledonie pentru verificarea și certificarea respectării de către produsele pescărești a cerințelor Directivei 91/493/CEE.
   Articolul 2
   (1)   Produsele pescărești importate în Comunitate din Noua Caledonie îndeplinesc condițiile prevăzute la alineatele (2), (3) și (4).
   (2)   Fiecare lot este însoțit de un certificat de sănătate în original, numerotat, completat corespunzător, semnat, datat și cuprinzând o singură foaie în conformitate cu modelul din anexa I.
   (3)   Produsele provin din unități desemnate, nave-uzină, antrepozite frigorifice sau nave echipate pentru congelare înregistrate, prezentate la anexa II.
   (4)   Cu excepția produselor pescărești congelate în vrac și destinate fabricării de alimente conservate, toate ambalajele poartă mențiunea „NOUA CALEDONIE” și numărul de aprobare/înregistrare a unității, a navei-uzină, a antrepozitului frigorific sau a navei echipate pentru congelare de origine, cu litere indelebile.
   Articolul 3
   (1)   Certificatul prevăzut la articolul 2 alineatul (2) se întocmește în cel puțin o limbă oficială a statului membru în care se efectuează verificările.
   (2)   Certificatul poartă numele, titlul și semnătura reprezentantului DAVAR și ștampila oficială a acestuia în altă culoare decât cea a altor mențiuni.
   Articolul 4
   Prezenta decizie se aplică de la 20 decembrie 2002.
   Articolul 5
   Prezenta decizie se adresează statelor membre.
   
      Adoptată la Bruxelles, 29 octombrie 2002.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 268, 24.9.1991, p. 15.
   
      (2)  JO L 24, 30.1.1998, p. 31.
   
      (3)  JO L 187, 7.7.1992, p. 41.
   ANEXA I
   CERTIFICAT DE SĂNĂTATE
   pentru produse pescărești originare din Noua Caledonie destinate exportului în Comunitatea Europeană, cu excepția moluștelor bivalve, a echinodermelor, a tunicierilor și a gasteropodelor marine sub orice formă
   Număr de referință: …
   Țara de expediere: NOUA CALEDONIE
   Autoritatea competentă: „Direction des Affaires Vétérinaires,Alimentaires et Rurales (DAVAR)” din cadrul „Département de l'Économie Rurale”
   I.   Date de identificare a produselor pescărești
   
               —
            
            
               Descrierea produselor pescărești – de acvacultură (1): …
               
                           —
                        
                        
                           Specia (denumirea științifică): …
                        
                     
                           —
                        
                        
                           Modul de prezentare a produsului și tipul de tratament (2): …
                        
                     
         
               —
            
            
               Numărul de cod (după caz): …
            
         
               —
            
            
               Tipul de ambalaj: …
            
         
               —
            
            
               Numărul de ambalaje: …
            
         
               —
            
            
               Greutatea netă: …
            
         
               —
            
            
               Temperatura necesară pentru depozitare și transport: …
            
         II.   Originea produselor
   Numele și numărul (numerele) oficial(e) de aprobare/înregistrare a unității (unităților), navei (navelor)-uzină, antrepozitului (antrepozitelor) frigorific(e) desemnat(e) sau navei (navelor) echipate pentru congelare înregistrate de DAVAR pentru exportul în CE: …
   III.   Destinația produselor
   Produsele sunt expediate
   
                
            
            
               de la: …
               (locul expedierii)
            
         
                
            
            
               la: …
               (țara și locul de destinație)
            
         
                
            
            
               cu următorul mijloc de transport: …
            
         Numele și adresa expeditorului: …
   Numele destinatarului și locul de destinație: …
   IV.   Atestare sanitară
   
               —
            
            
               Inspectorul oficial certifică prin prezenta faptul că produsele pescărești menționate anterior:
               
                           1.
                        
                        
                           au fost capturate și manipulate la bordul navelor în conformitate cu normele sanitare stabilite de Directiva 92/48/CEE;
                        
                     
                           2.
                        
                        
                           au fost aduse pe uscat, manipulate și, după caz, ambalate, preparate, prelucrate, congelate, decongelate și depozitate în conformitate cu cerințele stabilite la capitolele II, III și IV din anexa la Directiva 91/493/CEE;
                        
                     
                           3.
                        
                        
                           au fost supuse unor controale sanitare în conformitate cu capitolul V din anexa la Directiva 91/493/CEE;
                        
                     
                           4.
                        
                        
                           sunt ambalate, marcate, depozitate și transportate în conformitate cu capitolele VI, VII și VIII din anexa la Directiva 91/493/CEE;
                        
                     
                           5.
                        
                        
                           nu provin din specii toxice sau specii care conțin biotoxine;
                        
                     
                           6.
                        
                        
                           respectă criteriile organoleptice, parazitologice, chimice și microbiologice stabilite pentru anumite categorii de produse pescărești de Directiva 91/493/CEE și de deciziile de punere în aplicare a acesteia.
                        
                     
         
               —
            
            
               Subsemnatul, inspector oficial, declar prin prezenta că am luat cunoștință de dispozițiile Directivei 91/493/CEE, ale Directivei 92/48/CEE și ale Deciziei 2002/855/CE.
            
         Întocmit la …, la …
   (Locul) (Data)
   
      
   …
   Semnătura inspectorului oficial (3)
   
   …
   (Numele cu majuscule, titlul și calificările persoanei semnatare)
   
      (1)  Se elimină, după caz.
   
      (2)  Viu, refrigerat, congelat, sărat, afumat, conservat etc.
   
      (3)  Culoarea ștampilei și a semnăturii trebuie să fie diferită de cea a altor mențiuni din certificat.
   ANEXA II
   LISTA UNITĂȚILOR ȘI A NAVELOR
   
               Nr. autorizației /No d'agrément / Approval No
            
            
               Numele / Nom / Name
            
            
               Orașul/Regiunea
               Ville / City
               Région / Region
            
            
               Categoria / Catégorie / Category
            
         
               EA-18-2
            
            
               SOPAC
            
            
               Nouméa – Province Sud
            
            
               PP
            
         
               EA-12-16
            
            
               Pécheries de Nouvelle Calédonie
            
            
               Koumac – Province Nord
            
            
               PP
            
         
               FV Nave-uzină
               PP Unitate de prelucrare